

**Vanemlusprogrammi „Imelised aastad“ läbiviimine 2 grupile (Lisa 1)**

**Tehniline kirjeldus**

1. **Mõisted ja taustainfo**

**Hoolduspere** – last hooldatakse sobivas peres, kelle liikmete hulka ta ei kuulu. Hoolduspere peab olema sotsiaalhoolekande seaduses sätestatud nõuetele vastav, SKA poolt hinnatud ning kantud sotsiaalteenuste ja -toetuste registrisse. Hoolduspere vanem on lapsele nagu ema või isa, kes samal ajal toetab lapse huvist ja vajadusest lähtuvalt tema sidet bioloogilise pere ja teiste lähedastega.

Lühiajaliselt hoolitseb kriisiolukorras lapse eest **kriisihoolduspere**, kes on valmis võtma lapse perre kahetunnise etteteatamisega.

Suurema hooldusvajadusega lapse eest hoolitseb **erihoolduspere**. Erihoolduspered on mõeldud lastele, kes vajavad individuaalset pühendumist ja pidevat teadlikku tuge.

**Eestkoste** – seatakse lapse üle, kellel ei ole esindusõiguslikke vanemaid, nt vanemad on surnud, teadmata kadunud, vanema hooldusõigus on peatatud või vanema teovõimet on piiratud ja talle on määratud eestkostja või vanema hooldusõigust on piiratud ja selle tulemusena ei ole vanemal osaliselt või täielikult lapse esindamisõigust, lapse päritolu pole võimalik kindlaks teha jne. Eestkoste seatakse lapse hooldamiseks ja kasvatamiseks. Eestkostja on lapse seaduslik esindaja.

**Lapsendamine** – õiguslik toiming, mille järgi tekivad lapsendaja ja lapsendatu vahel vanema ja lapse vahelised õigused ja kohustused. Lapsendamine on tähtajatu ega saa olla seotud tingimustega. **Peresisene lapsendamine** – lapsendamine, kus üks abikaasa lapsendab teise abikaasa lapse.

Eestis vajab peret aga vajab ligikaudu 762 eri vanuses last. Neist valdav osa on 7–14-aastased (umbes 52%), 15–19-aastaseid on 35% ning kõige vähem elab asendus- ja perekodudes kuni kuueaastaseid lapsi. 2022. aastal paigutati hooldusperedesse 52 last ja kokku kasvab hooldusperedes 154 last ning eestkosteperedes kasvab 1403 last. Igal aastal eraldatakse perest ligi 250 last, kellest üle poole vajab asendushooldusteenust.

Ameerika kliinilise psühholoogi professor Carolyn Webster-Strattoni loodud „**Imelised aastad**“ on tõenduspõhine **programm**, mille positiivne mõju vanematele ja lastele on teaduslikult tõestatud. Programm on kasutusel Ameerika Ühendriikides ja Euroopas juba ligi 30 riigis.

TAI 2022. aasta uuringu „Vanemlusprogrammi „Imelised aastad“ 2021. aasta tulemused“ andmetel on „Imeliste aastate“ programmi Eestis pakutud seitse aastat ja koolituse on läbinud 4550 lapsevanemat.

Vanemlusprogrammi tegevust koordineerib Tervise Arengu Instituut, kelle kanda on samuti grupijuhtide väljaõpe ja arendamine, materjalide tagamine, suhtlus programmi arendajaga ning tulemuste hindamine.

Vanemlusprogrammi „Imelised aastad“ eesmärk on parandada lapsevanemate oskusi ning

lapse ja vanema vahelisi suhteid, arendada lapse eneseregulatsiooni- ja sotsiaalseid oskusi

ning ennetada ja vähendada käitumisprobleeme. Grupitöö metoodikaid kasutav 16-nädalane põhiprogramm on mõeldud 2–8-aastaste laste vanematele ning vajaduse korral lisaks rakendatav jätkuprogramm 3–12-aastaste laste vanematele.

1. **Teenuse kirjeldus, komponendid ja maht**

Hanke esemeks on viia läbi 2 „Imelised aastad“ vanemlusprogrammi koolitusgruppi:

* 1. I grupp - Tallinn, eestikeelne. Tellija planeerinud grupi toimumisajaks 2023. aasta IV kvartal või 2024. aasta I kvartali, soovitusliku alguskuupäev antakse siis, kui grupp on komplekteeritud. Õppijate arv ühes grupis on kuni 14 inimest.
  2. II grupp - Tallinn, venekeelne. Tellija on planeerinud grupi toimumisajaks 2023. aasta III-IV kvartal, soovituslik alguskuupäev antakse siis, kui grupp on komplekteeritud. Õppijate arv ühes grupis on kuni 14 inimest.

Hankijal on õigus peredest sõltuvatel põhjustel lükata edasi/muuta koolituse toimumise aega kuni 3 kuu võrra.

Ootame pakkumusi, mille alusel valime välja iga grupi vanemlusprogrammi „Imelised aastad“ läbiviijad. Edukaks tunnistatakse madalaima kogumaksumusega pakkumus, st koolitajapaari kogumaksumus grupi kohta.

Programmi metoodika kohaselt töötab ühe grupiga kaks koolitajat (grupijuhti). Grupijuhid korraldavad õppematerjali kokku panemise koostöös TAIga vähemalt nädal enne koolituse algust.

Ühispakkumise korral täidavad ühispakkujad lepingujärgseid kohustusi solidaarselt, st pakkujatel on solidaarvastutus ja iga pakkuja peab ka eraldi valmis olema võetud kohustusi täitma.

Koolitused toimuvad eelistatult kontaktkoolitusena füüsilises koolitusruumis. Pakkuja peab pakkumist tehes arvestama, et koolituse vormi (auditoorne kontaktõpe või kontaktõpe veebis) määramise õigus on Hankijal.

Hankija vastutab koolitusruumide ja osalejate toitlustuse korraldamise eest.